b'\n_START_ARTICLE_\nKolo (ples)\n_START_PARAGRAPH_\nKolo je naziv za narodni folklorni ples._NEWLINE_Kolo kao oblik narodnog plesa je \xc5\xa1iroko rasprostranjen u mnogim narodima. Naro\xc4\x8dito je karakteristi\xc4\x8dno za ju\xc5\xbenoslovenske narode. Osnovno zna\xc4\x8denje termina kolo je "cirkulus" kao obru\xc4\x8d, krug. Drugi naziv "horo" ili "oro" potje\xc4\x8de od gr\xc4\x8dke rije\xc4\x8di "horos", \xc5\xa1to zna\xc4\x8di skup [[ljudi, ples, [[igra. Od ovih pojmova nastali su pojmovi: [[koregrafija \xe2\x80\x93 opisivanje i danas \xc4\x8de\xc5\xa1\xc4\x87e osmi\xc5\xa1ljavanje plesnih oblika i ina\xc4\x8dica, pa se osoba koja to radi zove koreograf; koreologija \xe2\x80\x93 znanost koja se bavi prou\xc4\x8davanjem plesova, njihovim nastankom, razvojem itd., i etnokoreologija \xe2\x80\x93 prou\xc4\x8davanje narodnih plesova._NEWLINE_Zatvoreno kolo u najmanjem obliku \xc4\x8dine dvoje ljudi \xe2\x80\x93 par, kao i u plesu. Obi\xc4\x8dno su to mladi\xc4\x87 i djevojka. Dolaskom novih plesa\xc4\x8da kolo raste. Ulazak u kolo ima razne procedure ili znakove, ali je osnovno pristanak drugih plesa\xc4\x8da. koji su ve\xc4\x87 u kolu. Obi\xc4\x8dno se hvata u kolo tako \xc5\xa1to mu\xc5\xa1karac ide izme\xc4\x91u dvije djevojke (\xc5\xbeene) i obrnuto. U zatvorenom kolu svi su plesa\xc4\x8di ravnopravni._NEWLINE_Otvoreno kolo je \xc4\x8de\xc5\xa1\xc4\x87i oblik. Ovdje se zna, gdje je po\xc4\x8detak, a gdje kraj kola. Krajnji desni plesa\xc4\x8d je prvi ili kolovo\xc4\x91a. Cijelo kolo upravljaju taj prvi i posljednji plesa\xc4\x8d. Ima zna\xc4\x8daj i tre\xc4\x87ak odnosno svaki tre\xc4\x87i plesa\xc4\x8d u kolu. U otvorenom kolu mo\xc5\xbee se hvatati na isti na\xc4\x8din kao i u zatvorenom kolu presijecanjem tj. ula\xc5\xbeenjem u kolo ili hvatanjem na kraju kola kao posljednji. Otvoreno kolo mo\xc5\xbee se kretati pravolinijski, vijugavo, mo\xc5\xbee se prekidati i radi drugo kolo, spajati s drugim kolom. Pojedini plesa\xc4\x8di ili parovi mogu imati solo dionice paralelno s plesanjem kola. U ovom smislu otvoreno kolo je raznovrsniji, slobodniji i bogatiji oblik plesnog izra\xc5\xbeavanja u odnosu na zatvoreno kolo._NEWLINE_Kretanje ovisi od koraka koji su specifi\xc4\x8dni za svako pojedina\xc4\x8dno kolo. Naj\xc4\x8de\xc5\xa1\xc4\x87e kretanje je s lijeva u desno i obrnuto. Ukoliko kola imaju isti broj koraka u obje strane onda su to simetri\xc4\x8dna kola, a ukoliko nemaju onda su to nesimetri\xc4\x8dna kola. Skoro sva kola se kre\xc4\x87u u desno, \xc4\x8dak i ona simetri\xc4\x8dna, jer du\xc5\xbeina koraka u desno se razlikuje od one u lijevo. Sva druga kretanja su rezultat kreacije svakoga kola. Mogu se vidjeti u izvo\xc4\x91enju kulturno umjetni\xc4\x8dih dru\xc5\xa1tava, dok neke korake i kretanja mogu izvesti samo vrhunski plesa\xc4\x8di._NEWLINE_Kolo se ple\xc5\xa1e uz pratnju glazbe, a karakteristi\xc4\x8dno je da su svira\xc4\x8di pratili kolovo\xc4\x91u i on je bio svojevrsni dirigent. Postojali su i znaci glazbi (npr. klecanjem koljena) da uspori ili ubrza. To je davalo svojevrsnu interakciju izme\xc4\x91u plesa\xc4\x8da i glazbenika, tako da je svako kolo plesano na drugi na\xc4\x8din. Ovo je zajedni\xc4\x8dko nastanku nekih drugih plesova, kao \xc5\xa1to je tango._NEWLINE_Kolo se plesalo uz pjevanje ili uz pjevanje i pratnju glazbe. Tako su nastale pjesme \xe2\x80\x9eposko\xc4\x8dice\xe2\x80\x9c veseloga i \xc5\xa1aljivoga sadr\xc5\xbeaja. Neki krajevi su sa\xc4\x8duvali i nijemo kolo bez pratnje glazbe i pjesme ve\xc4\x87 se takt davao nagla\xc5\xa1enim udarcima stopala o tlo. Ta kola su sa\xc4\x8duvana u Hrvatskoj, Bosni i Hercegovini i Crnoj Gori.'